सप्ताह के आरंभ का चरण अविवाहित युवक युवतियों के लिए उत्तम है। आपके द्वार पर वंदनवार और तोरण बंधने की संभावना है। सूर्य के बारहवें स्थान में होने से कानूनी, सरकारी और अदालती कार्यवाही से बचें। आपकी प्रतिष्ठा खंडित हो ऐसे कार्य भी न करें। धा‍र्मिक और सामाजिक कार्यों पर धन खर्च होगा। विद्यार्थियों को विद्याप्राप्ति में अवरोध आ रहा हो अथवा एकाग्रता की समस्या हो तो अपनी पढ़ाई की टेबल पर पिरामिड, मीनार रखकर अवरोध टाल सकते हैं। रचनात्‍मक और कलात्‍मक गतिविधियों की ओर आपकी रुचि बढ़ेगी। ससुराल पक्ष अथवा पत्नी की तरफ से कोई लाभ मिलने की आशा रख सकते हैं। फिलहाल पत्नी के नाम से किया गया निवेश आपके लिए शुभ फलदायी साबित होगा। लेखन कार्य के लिए उत्तम समय है। सप्ताह के मध्य में अपनी प्रगति और सफलता के कारण सार्वजनिक जीवन में यशकीर्ति प्राप्त होगी। सप्ताह के अंतिम दिन व्यय स्थान में चंद्र का भ्रमण मानसिक उथल-पुथल और स्वास्थ्य की छोटी-मोटी शिकायत का संकेत दे रहा है जो आपके अनेक कार्यों में विघ्न का कारण बनेगा। नौकरीपेशा लोगों को मन ही मन अकारण भय सताएगा जिसका आपके प्रदर्शन पर प्रतिकूल असर पड़ सकता है।